Taman Merbau

Taman Merbau () merujuk kepada sebuah taman perumahan di barat Daerah Padang Terap, salah satu daerah di Kedah, Malaysia. Ia secara rasmi merupakan salah satu pembahagian pentadbiran petempatan di bawah Mukim Belimbing Kanan. Ia terletak kira-kira  ke arah utara dari ibu negara Malaysia, iaitu Kuala Lumpur. Poskod bagi Taman Merbau ialah 06300 Kuala Nerang.

 Geografi 
Taman Merbau terletak di bahagian timur laut negeri Kedah, dengan anggaran ketinggian dari min aras laut iaitu . Kawasan perumahan ini mempunyai luas anggaran sebanyak  dengan anggaran jumlah unit rumah sebanyak 29 buah dengan 59 buah pintu. Terdapat 59 buah lot tanah di kawasan Taman Merbau. Taman Merbau berjiran dengan petempatan lain iaitu Taman Bersatu dan Taman Belimbing Indah di bahagian utara, Taman Desa Seri Emas, Taman Pelangi, Taman Kemangi dan Taman Cengal di bahagian timur laut, Kampung Lubok Tok Wi di bahagian timur, bangunan Kolej MARA Kuala Nerang di bahagian selatan, Taman Terap di bahagian barat daya dan Kampung Pulau Kijang di bahagian barat.

 Pentabdiran 
Taman Merbau merupakan kawasan kejiranan dalam Bandar Kuala Nerang di Seksyen 2. Secara pentadbiran, Taman Merbau terletak dalam Mukim Belimbing Kanan di bahagian barat. Ia dipimpin oleh seorang ketua taman perumahan. Dari segi politik, Taman Merbau terletak di dalam kawasan parlimen Dewan Rakyat Malaysia iaitu Padang Terap manakala kawasan Dewan Undangan Negeri Kedah, ia terletak dibawah kawasan Kuala Nerang.

 Pengangkutan 
Tamau Merbau dihubungkan dengan petempatan lain dengan FT 175 (Jalan Gurun–Kepala Batas), melalui simpang Jalan Merbau berdekatan dengan Pejabat Perikanan Padang Terap. Setiap bangunan-bangunan rumah boleh diakses dengan jalan taman perumahan jenis tunggal melalui Jalan Merbau, Jalan Merbau 1, Jalan Merbau 3, Jalan Merbau 4, Jalan Merbau 5, dan Jalan Merbau 6. Jarak Taman Merbau ke pusat bandar iaitu Kuala Nerang ialah sepanjang  dengan masa selama tiga minit. Manakala jarak Taman Merbau ke ibu negeri Kedah iaitu Alor Setar ialah sejauh  dan mengambil masa selama 36 minit memandu kereta.

 Lihat juga 
 Daerah Padang Terap

 Nota 

 Rujukan 

Merbau